** Obec Trnovec nad Váhom**

Materiál č. 2 na 27. zasadnutie Obecného zastupiteľstva v Trnovci nad Váhom dňa 04.08.2017

K bodu programu 3:**„** **„Technický dvor a dvor údržby Trnovec nad Váhom“ :**

**- verejná súťaž podlimitnej zákazky na dodávateľa stavby**

**- prerokovanie postupnosti ďalších krokov“**

**1. Dôvodová správa**

***Predkladá:*** *Ing. Július Rábek, starosta obce*

**Dôvodová správa k materiálu č. 2 na 27. zasadnutie OZ v Trnovci nad Váhom**

Dňa 26.06.2017 sa uskutočnilo otváranie ponúk ohľadom verejnej súťaže na dodávateľa stavby „Technický dvor a dvor údržby Trnovec nad Váhom“ časť „Ostatné“. V rámci tohto otvárania ponúk sa kontrolovalo splnenie podmienok v účasti súťaži uchádzačmi, ktorí predložili svoje ponuky. Na vyhlásenú verejnú súťaž podalo svoje ponuky celkovo 6 spoločností. Na otváranie ponúk podlimitnej zákazky časti ,,Ostatné“ i časti ,,Kritériá“ a na vyhodnotenie menoval Ing. Július Rábek, starosta obce, nasledovných členov komisie:  
-predseda komisie- Ing. Július Kelemen

-členovia komisie- Ing. Michal Bogár, p. Pavol Bogár, p. Róbert Láng.

Dňa 10.7.2017 došlo následne k otváraniu obálok, ktorého sa zúčastnil aj jeden zástupca firmy, ktorá predložila ponuku. Súčasťou otvárania obálok boli už jednotlivé a konkrétne cenové ponuky od predmetných spoločností. Najlacnejšia ponuka prišla zo strany firmy Tradestone Slovakia s.r.o. Trnava v hodnote 296 886,02 Eur.

Poslanci Obecného zastupiteľstva Trnovec nad Váhom na predchádzajúcom 26. zasadnutí, dňa 10. júla 2017, vzali na vedomie informáciu o verejnej súťaži na dodávateľa stavby ,,Technického dvora“. Následne návrhová komisia predniesla návrh na uznesenie v znení:

Obecné zastupiteľstvo Obce Trnovec nad Váhom

1. súhlasí s uzatvorením zmluvy v zmysle výberového konania s dodávateľom na realizáciu stavby technického dvora

Hlasovanie: Za: 2 (RNDr. Belovičová, PaedDr. Kosztanko)  
 Proti: 3 (Ing. Hanzlík, R. Láng, Ing. Hlavatý)

Zdržal sa: 2 (E. Fülöpová, J. Čerhák)  
Neprítomní: 2 (Ing. Vižďáková, PaedDr. Suba, PhD.)

Obecné zastupiteľstvo po prevedení hlasovania nesúhlasilo s uzatvorením zmluvy v zmysle výberového konania s dodávateľom na realizáciu stavby technického dvora.